આજનું બાળક તેમના પેરેન્ટસની તુલનામાં બૌદ્ધિક ક્ષમતામાં ચોક્કસ અગ્રેસર છે. સમય એવો આવી ગયો છે કે પ્રતિસ્પર્ધાના દૌરમાં અગ્રેસર રહેવા માટે બાળકોને શાર્પ માઇન્ડેડ રહેવું જ પડે છે. એટલા માટે તેમણે બાળપણને પાછળ છોડીને ઉંમરથી વધુ બુદ્ધિમાન બનવું જ પડે છે. કેટલીક વખત એવું પણ જોવા મળે છે કે લિટરેટ પેરેન્ટસ પણ જે વાતને વ્યવસ્તિત રીતે જાણતા ન હોય તે વાતને બાળક સારી રીતે સમજે છે અને જાણે છે. તેનું કારણ એ છે કે બાળકની બૌદ્ધિક ક્ષમતા તેના પેરેન્ટસ કરતાં વધુ હોય છે.